As gevolg van die agteruitgang in boerderywinste, sowel as ernstige probleme met die reëling van besproeiingswaterbeurte, reeds sedert 1994, het die kerkraad, ná die vertrek van ds C Jonck, wat in 2009 ’n beroep aanvaar het, besluit om die landbouafdeling van hul boerdery te staak en die perseel te verkoop. Die kerkraad het verder besluit dat dit, in die lig van onvoldoende inkomste, nie raadsaam sou wees om ’n voltydse leraar te beroep nie.